Андрэа Пірла

Андрэа Пірла (; нар. , Флера, Італія) — італьянскі футбаліст і трэнер, ігрок нацыянальнай зборнай Італіі (2002—2015). У цяперашні час працуе галоўным трэнерам клуба «Сампдорыя».

На клубным узроўні вядомы па выступах за «Мілан» і «Ювентус». Майстар выканання стандартных палажэнняў і далёкіх удараў, адрозніваўся тонкім бачаннем поля і дакладнасцю перадач. Ён, як правіла, гуляў на пазіцыі адцягнутага плэймейкера як за клуб, гэтак і ў матчах за нацыянальную каманду, і лічыўся адным з найлепшых ігракоў у свеце на гэтай пазіцыіBorn Again: How the Deep-Lying Midfielder Position is Reviving Careers. SoccerLens.

Гуляючы за «Мілан», ён перамогаў у такіх спаборніцтвах, як Ліга чэмпіёнаў (2003 і 2007), еўрапейскі Суперкубак (2003 і 2007), чэмпіянат Італіі (2004 і 2011), Суперкубак Італіі (2004), чэмпіянат свету сярод клубаў (2007), а таксама Кубак Італіі ў 2003 годзе. У складзе «Ювентуса» чатыры разы запар выйграваў скудэта (2011—2015). Чэмпіён свету 2006 года.

 Клубная кар’ера 
У 16 гадоў у складзе клуба «Брэшыя» дэбютаваў у Серыі А, добра сябе зарэкамендаваўшы, перабраўся ў адзін з наймацнейшых клубаў Італіі — «Інтэр». Пасля першага добрага сезона праводзіў вялікую частку часу ў запасе. Ягонымі канкурэнтамі на месца ў асноўным складзе на той момант былі Раберта Баджа, Юры Джаркаеф і Альвара Рэкоба. У сезоне 1999/2000 выходзіў на поле ў складзе клуба «Рэджына», куды быў аддадзены ў арэнду «Інтэрам», паказаўшы добры футбол на наступны сезон ён зноў вярнуўся ў склад «Інтэра». Не знайшоўшы агульнай мовы з новым трэнерам каманды, за суму ў 10 мільёнаў долараў ЗША ён перайшоў у «Мілан», дзе раскрыўся цалкам яго талент.

18 мая 2011 года Андрэа Пірла абвясціў аб сыходзе з «Мілана» па заканчэнні сезонаПути «Милана» и Пирло разошлись. Eurosport.. Праз шэсць дзён, 24 мая, падпісаў трохгадовы кантракт з турынскім «Ювентусам», які дзейнічае да 30 чэрвеня 2014 года.

У «Ювентусе» Пірла атрымаў новую матывацыю, і ў выніку пераўзышоў усе спадзяванні заўзятараў. Хутка замацаваўшыся ў цэнтры паўабароны, Пірла дапамог «Ювентусу» вярнуцца на вядучыя пазіцыі ў італьянскім футболе — разам з Андрэа турынцы ўпершыню пасля скандалу 2006 года сталі чэмпіёнамі Італіі. Усе чатыры сезоны, якія Пірла правёў у «Ювентусе», той станавіўся чэмпіёнам, а ў сезоне 2014/15 здолеў дайсці да фіналу Лігі чэмпіёнаў.

6 ліпеня 2015 года было афіцыйна абвешчана аб пераходзе Пірла ў клуб амерыканскай МЛС «Нью-Ёрк Сіці»"Нью-Йорк Сити" объявил о переходе Андреа Пирло (ФОТО). football.by. У кастрычніку 2017 года абвясціў, што па заканчэнні сезона 2017 завяршыць кар’еруПирло объявил, что завершит карьеру в декабре by.tribuna.com. 6 лістапада 2017 года згуляў свой апошні матч за «Нью-Ёрк Сіці», калі дапамог перамагчы «Каламбус Кру» (2:0), аднак нью-ёркскі клуб па суме двух матчаў саступіў 3:4 і выбыў з плэй-оф МЛС. Пасля матча Пірла пацвердзіў завяршэнне кар’ерыПирло подтвердил, что завершил карьеру. by.tribuna.com.

 Міжнародная кар’ера 
Свой першы матч за нацыянальную зборную Італіі правёў 7 верасня 2002 года супраць зборнай Азербайджана.

 Трэнерская кар’ера 
У 2019 годзе атрымаў трэнерскую ліцэнзію катэгорыі Pro. 30 ліпеня 2020 года быў прызначаны галоўным трэнерам моладзевай каманды «Ювентуса», а ўжо праз дзевяць дзён узначаліў асноўную каманду клуба. У сезоне 2020/21 «Ювентус» пад кіраўніцтвам Пірла ўпершыню за 10 гадоў не здолеў стаць чэмпіёнам Італіі, аднак перамог у кубку краіны. У маі 2021 года стала вядома, што Пірла пакідае пасаду галоўнага трэнера турынскага клубаАндреа Пирло покинул пост главного тренера "Ювентуса". football.by.

У чэрвені 2022 года стаў галоўным трэнерам турэцкага клуба «Фаціх Карагюмрук»Футбол. Андреа Пирло официально возглавил "Фатих Карагюмрюк". pressball.by. У маі 2023 года клуб абвясціў пра сыход трэнера па заканчэнні сезона, а ў чэрвені 2023 года Пірла ўзначаліў «Сампдорыю».

 Дасягненні 
 Клубныя 
 Мілан
 Чэмпіён Італіі (2): 2004, 2011
 Уладальнік Кубка Італіі: 2003
 Уладальнік Суперкубка Італіі: 2004
 Пераможца Лігі чэмпіёнаў (2): 2003, 2007
 Уладальнік Суперкубка УЕФА (2): 2003, 2007
 Пераможца клубнага чэмпіяната свету: 2007

 Ювентус
 Чэмпіён Італіі (4): 2012, 2013, 2014, 2015
 Уладальнік Кубка Італіі: 2015
 Уладальнік Суперкубка Італіі (2): 2012, 2013

 Міжнародныя 
 Італія
 Чэмпіён свету: 2006
 Сярэбраны прызёр чэмпіянату Еўропы: 2012
 Бронзавы прызёр Алімпійскіх гульняў: 2004

 Крыніцы 

 Спасылкі 

Катэгорыя:Футбалісты Італіі
Катэгорыя:Ігракі зборнай Італіі па футболе
Катэгорыя:Ігракі ФК Брэшыя
Катэгорыя:Ігракі ФК Інтэрнацыянале Мілан
Катэгорыя:Ігракі ФК Рэджына
Катэгорыя:Ігракі ФК Мілан
Катэгорыя:Ігракі ФК Ювентус
Катэгорыя:Ігракі ФК Нью-Ёрк Сіці
Катэгорыя:Футбольныя трэнеры Італіі
Катэгорыя:Трэнеры ФК Ювентус
Катэгорыя:Трэнеры ФК Фаціх Карагюмрук
Катэгорыя:Трэнеры ФК Сампдорыя
Катэгорыя:Чэмпіёны свету па футболе
Катэгорыя:Чэмпіянат свету па футболе 2006
Катэгорыя:Бронзавыя прызёры летніх Алімпійскіх гульняў 2004 года
Катэгорыя:Футбалісты на летніх Алімпійскіх гульнях 2000 года
Катэгорыя:Футбалісты на летніх Алімпійскіх гульнях 2004 года
Катэгорыя:Кавалеры ордэна «За заслугі перад Італьянскай Рэспублікай»
Катэгорыя:Афіцэры ордэна «За заслугі перад Італьянскай Рэспублікай»